Utzenstorf
Utzischdorf (amtlech Utzenstorf) isch e politischi Gmeind im Verwautigschreis Ämmitau im Kanton Bärn, Schwyz.

Geografi 
Utzischdorf ligt uf dr rächte Site vor Ämmi un umfasst d Ortsteil Ober- un Unterdorf, d Wiiler Schache, Ey un Autwide. D Gmeindsflächi bsteit us 61,6 % langwirtschaftlecher Flächi, 27,7 % Waud, 10,2 % Sidligsflächi u 0,5 % süschtigi Flächi. D Nachburgmeinde si Choppige, Niderösch, Oberösch, Eersige, Chiuperg, Äflige, Bätterchinge, Wiuer u Zielebach.

Gschicht 
Drei Fünd a ungerschidlige Ort uf em hütige Gmeindsbiet belege, das scho zur Steizyt Mönsche hie gläb hei. Im Schnäggefäud het me es Grab us dr Bronzezyt entdeckt, wo e Gürtuchötti aus Grabbylag drinne gläge isch. E Münze us de Römerzyt, wo me uf em Bürglenhubel gfunge het, dreit s Porträ vom Cheiser Antoninus Pius.

Utzischdorf isch zum erschte Mal gnennt worde im Jahr 1175 aus Uzansdorf. Bis zum 31. Dezämber 2009 het d Gmeind zum Bezirk Froubrunne ghört.

Ywohner 
Quäuue: Bundesamt für Statistik 2005

Dr Uusländeraateil isch 2010 bi 7,5 % gläge.

Religion 
77,6 % vo de Ywohner si evangelisch-reformiert, 10,9 % si römisch-katholisch (Stang 2000).

Politik 
Bi de Nationauraatswahle 2011 het s das Ergebnis ggää: BDP 20,9 %, CVP 1,4 %, EVP 2,9 %, FDP 6,8 %, GLP 5,3 %, GP 6,4 %, SP 19,4 %, SVP 32,0 %, Suschtigi 4,9 %.

Gmeindspresidänt vo Utzischdorf isch dr Jürg Hauswirth (Stang 2013).

Wirtschaft 
D Arbetslosigkeit isch im Jahr 2011 bi 2,7 % gläge.

Sprach u Dialäkt 
Bir Vouchszeuuig 2000 hei vo de 3649 Ywohner 95,5 % Dütsch aus Houptsprach aaggää, 0,4 % Französisch u 0,7 % Italienisch.

Dr Dialäkt vo Utzischdorf ghört zum Hochalemannisch.

Lüt 
 Jakob Steiner, Mathematiker
 Jeremias Gotthelf, Schriftsteller

Weblink 

 www.utzenstorf.ch

Fuessnote 

Ort (Kanton Bärn)
Ämmitau